<classify> Wachezaji hao wakiongozwa na Edgar Davis na Patrick Kluivert wanatarajiwa kuwasili Aprili nane ambapo watacheza mechi ya kirafiki na wakongwe wa soka wa nchini.Akizungumza na waandishi wa habari mjini hapa jana, Katibu Mtendaji wa kamisheni ya Utalii Zanzibar, Saleh Ramadhan Feruzi alisema ugeni huo utawasili Ikulu Zanzibar Aprili 9, ikiwa ni mwaliko wa Rais.Alisema ugeni huo utakuwa na msafara wa watu 32 wakiwemo wachezaji 28 na viongozi wanne.Alifahamisha kwamba wakati watakapokuwa Zanzibar wachezaji hao ambao watakuwa chini ya kocha wao, Yoan Cruff watacheza mechi moja na vijana wa kituo maalumu cha kutafuta vipaji.Alisema kuwa mbali na kucheza mechi hiyo yenye lengo la kuangalia vipaji vya vijana pamoja na kuwapatia mafunzo, pia watapata fursa ya kutembelea mashamba ya viungo pamoja na majengo ya kumbukumbu ya eneo la Mji Mkongwe.Alisema hiyo ni fursa muhimu kwa Zanzibar ambayo ni lazima waitumie ambayo itasaidia kuongeza idadi ya watalii watakaoingia Zanzibar.  <topic>: MICHEZO 